Հայաստանի բասկետբոլի ֆեդերացիա

Հայաստանի բասկետբոլի ֆեդերացիան, հանդիսանում է Բասկետբոլի ազգային կառավարման մարմինը Հայաստանում։ Ընկերությունը հիմնադրվել է 1989 թվականին, կենտրոնակայանը գտնվում է Երևանում։

Հայաստանի բասկետբոլի ֆեդերացիան ղեկավարում է Հայաստանի տղամարդկանց ազգային հավաքականը և Հայաստանի կանանց ազգային հավաքականը։ Նրանք կազմակերպում են ազգային մրցումներ Հայաստանում, ինչպես տղամարդկանց, այնպես էլ կանանց ավագ թիմերի, ինչպես նաև բասկետբոլի երիտասարդական ազգային հավաքականների համար։ 

Հայաստանի Բարձրագույն պրոֆեսիոնալ լիգան Հայաստանի բասկետբոլի Ա լիգան է։

Պատմություն

Հայաստանի բասկետբոլի ֆեդերացիան (ՀԲՖ) հիմնադրվել է 1989 թվականին, գլխամասային գրասենյակը գտնվում է Երևանում։ ՀԲՖ-ն միացել է Բասկետբոլի միջազգային ֆեդերացիային 1992 թվականին և հանդիսանում է Եվրոպայի բասկետբոլի ֆեդերացիայի լիիրավ անդամ։ 2006 թվականից Հրաչյա Ռոստոմյանը նշանակվել է ՀԲՖ-ի նախագահ։ ՀԲՖ-ն կառավարում է Հայաստանի բասկետբոլի մասնակցությունը ինչպես համաշխարհային, այնպես էլ եվրոպական մրցաշարերին։ 2016 թվականին Հայաստանի հավաքականը մասնակցել է Փոքր երկրների բասկետբոլի առաջնության և հաղթել մրցաշարում։

Հայաստանը որակավորվել է 2022 թվականի Եվրոբասկետին մասնակցելու համար, սակայն ՀԲՖ-ն հայտարարել Է մրցույթից դուրս գալու մտադրության մասին՝ ֆինանսական սահմանափակումների պատճառով։

2022 թվականին Հայաստանը վերադարձել է միջազգային ասպարեզ՝ մասնակցելով ՖԻԲԱ-ի 2022 թվականի Եվրոպայի փոքր երկրների առաջնությանը։ Հայաստանի ազգային հավաքականն հասել է մինչև եզրափակիչ՝ 84:68 հաշվով հաղթելով Մալթային և դարձել չեմպիոն։

Գործունեություն

2006 թվականին Արմեն Հովհաննիսյանը նշանակվել է Հայաստանի բասկետբոլի ներկայացուցիչ ԱՊՀ և Բալթյան երկրներում։ Ավելի ուշ Հայաստանի բասկետբոլի ֆեդերացիան Հովհաննիսյանի գլխավորությամբ Մոսկվայում բացեց իր առաջին արտասահմանյան ներկայացուցչությունը, որի նպատակն էր համակարգել Հայաստանի բասկետբոլային համագործակցությունը տարածաշրջանում։

2011 թվականից Հայաստանի բասկետբոլի ֆեդերացիան ակտիվորեն աշխատում է թիմեր ստեղծելու համար աշխարհի տարբեր երկրներից հայ բասկետբոլիստներ ներգրավելու ուղղությամբ։ 2015 թվականին Արա Պողոսյանը նշանակվել է հայկական սփյուռքում բասկետբոլի միջոցառումների, մրցաշարերի և անձնակազմի հավաքագրման, ինչպես նաև Համահայկական խաղերին մասնակցելու համար մրցակիցներ գտնելու համակարգող։

2018 թվականի սեպտեմբերին ԲՀՖ-ն օգնելլ է կազմակերպել ԵՄ եվրոպական սպորտի շաբաթվա միջոցառումները ամբողջ Երևանում՝ համագործակցելով երկրի սպորտի և երիտասարդության հարցերի նախարարության հետ։

2020 թվականի ապրիլին ԲՀՖ-ն հայտարարել է մարքեթինգային արշավների ընդլայնման ծրագրերի մասին՝ հայկական բասկետբոլի նկատմամբ ինչպես տեղական, այնպես էլ միջազգային հետաքրքրությունը բարձրացնելու նպատակով։

2021 թվականին Հայաստանում կայացել է կանանց մինչև 20 տարեկանների Եվրոպայի առաջնությունը։ Այն անցկացվել է հուլիսի 12-ից 18-ը՝ 2021 թվականի ՖԻԲԱ-ի կանանց մինչև 20 տարեկանների Եվրոպայի չեղարկված առաջնության դիմաց։

Նախահագներ
 Հրանտ Վարդանյան (1989–2002)
 Արիստակես Նավասարդյան (2002–2006)
 Հրաչյա Ռոստոմյան (2006-ներկա)

Ծանոթագրություններ 

Բասկետբոլը Հայաստանում
Հայաստանի սպորտի կառավարման մարմիններ
Հայաստանի կազմակերպություններ
Սպորտը Հայաստանում